**אברי הצמח**

**⏴ במבט חדש לכיתה א**

**היקף יחידת הלימוד:** 1 - 2 שיעורים

**עמודים:** 89 - 91

# מטרות

* התלמידים יזהו את אברי הצמח.
* התלמידים יציינו שהפרח הוא איבר של הצמח.
* התלמידים יערכו השוואה בין צמחים שונים ויגיע למסקנה שלכל הצמחים יש את אותם האיברים, אך יש להם גם תכונות שונות לדוגמה בגובה, בצורה ובצבע.
* התלמידים ישתמשו במילים החדשות: איבר, שורש, עלים, פרח, פרי, זרעים, לנבוט, לגדול

# היערכות לשיעור

* + - * צמחים, מגדלות, סרגלים
* כרטיסי מילים: **איבר, שורש, עלים, פרח, פרי, זרעים, לנבוט, לגדול**
* מומלץ לקרוא בקישור [הבא](https://mabat.tau.ac.il/wp-content/uploads/2019/05/%D7%9B%D7%99%D7%AA%D7%95%D7%AA-%D7%90-%D7%A8%D7%A7%D7%A2-%D7%A6%D7%9E%D7%97%D7%99%D7%9D-%D7%93%D7%91%D7%A8%D7%99%D7%9D-%D7%A9%D7%9B%D7%93%D7%90%D7%99-%D7%9C%D7%93%D7%A2%D7%AA-%D7%9E%D7%95%D7%A0%D7%92%D7%A9.pdf) את הרקע התיאורטי המדעי - אברי הצמח.

שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.

**מהלך השיעור (ראו בעמודים הבאים).**

# מהלך השיעור: אברי הצמח

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק באברי הצמח ובתכונותיהם.  לברור ידע מוקדם מציגים לתלמידים תמונות של צמחי בר בלתי מוגנים ומבקשים מהם לזהות את אברי הצמח.  קוראים את קטע המידע שבעמוד 89, מתבוננים באיור הצמח ולומדים לזהות את אברי הצמח.   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) לספר הדיגיטלי, עמוד 89 לפעילות **הצמח.**   בפעילות זו גוררים התלמידים את שמות אברי הצמח לתרשים. |
| התנסות | מבצעים את המשימה **משווים בן צמחים**, סעיפים 1 - 3, עמוד 90.  במשימה התלמידים משווים בין אברים של שלושה צמחים שאינם מוגנים וגדלים בסביבה.  המיומנות המופעלת היא זיהוי איברי הצמחים וארגון מידע בכרטיס זיהוי. כרטיסי הזיהוי ישמשו את התלמידים בשלב ההמשגה לתהליכי השוואה והסקת המסקנות על הדומה ועל השונה בין צמחים. |
| המשגה | מסיקים מסקנות על הדומה והשונה בן צמחים באמצעות המשך משימה **משווים בן צמחים**, בעמוד 91. יש לוודא שהתלמידים שוטים במיומנות ההשוואה ויודעים שהטבלה היא דרך לארגון מידע במטרה לערוך השוואה. ההשוואה היא תמיד על פי אותם הקריטריונים לאחר ארגון המידע בטבלה וקריאת התוצאות עוברים לשלב הסקת המסקנות.  הסקת המסקנות היא מסוג הכללה (מה משותף לכל הצמחים). לבניית ההכללה מומלץ להנחות את התלמידים לבדוק באופן שיטתי (איבר אחר איבר) האם הוא נמצא בכל הצמחים. רק לאחר הבדיקה יש להפנות אותם אל הפעילות בספר להשלמת המשפטים.  תולים על הלוח את המילים שלמדנו: **איבר, שורש, עלים, פרח, פרי, זרעים, לנבוט, לגדול**  מבקשים מהתלמידים לחבר סיפור קצר עם המילים שלמדנו.   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) לספר הדיגיטלי, עמוד 91 לפעילות **אברי**   **הצמח.** בפעילות זו קושרים הילדים בין איבר לתפקודו. |
| יישום | עונים על הפעילות איזה איבר של צמח אני? שבעמוד 91.   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) למשימה **האם פרח הוא צמח?.** המשימה עוסקת בתפיסה הרווחת המבלבלת בין משמעות המילה צמח לבין המילה פרח ומשתמשים בהן באותו ההקשר. התלמידים חוקרים את מבנה הצמח ומסיקים שהפרח הוא חלק מהצמח. * מומלץ להיכנס לאתר מט"ר לדגם ההוראה **העץ בעונות השנה**. יחידת הלימוד מאירה את הפוטנציאל של חצר בית הספר כסביבת למידה לחקירת שינויים עונתיים בצמחים. |
| סיכוםורפלקציה | מה למדתי על צמחים שלא ידעתי לפני השיעור?  מדוע ערכנו השוואה בין שלושה צמחים?  האם המסקנות שאליהן הגעתי נכונות לגבי כל הצמחים?  איזו משימה הייתה לי מהנה/אתגרת/מעניינת? |